**ΑΡ. ΠΡΩΤ. 1766/18-03-2019**

**ΔΙΕΥΚΡΙΝΙΣΤΙΚΗ ΕΠΙΣΤΟΛΗ, Αρ. 1**

**«Παροχή Συμβουλευτικών Υπηρεσιών για την υποστήριξη του Δήμου Αθηναίων στη συμμόρφωση με το νέο Ευρωπαϊκό Γενικό Κανονισμό για την Προστασία Δεδομένων GDPR (General Data Protection Regulation)», Αριθμ. Διακ. 1029/14-02-2019, Συστημικός Αριθμός 70661**

Αναφορικά με τον πιο πάνω διαγωνισμό επιθυμούμε να σας ενημερώσουμε ότι η Αναθέτουσα Αρχή έχει προβεί στην έκδοση των ακόλουθων διευκρινίσεων επί των εγγράφων του διαγωνισμού, οι οποίες θα πρέπει να ληφθούν υπόψη από όλους τους ενδιαφερόμενους οικονομικούς φορείς κατά την ετοιμασία των προσφορών τους.

|  |  |
| --- | --- |
| **Ερώτηση** | **Απάντηση** |
| **ΕΡΩΤΗΜΑ 1**  Σχετικά με την έκδοση εγγυητικής επιστολής συμμετοχής, να διευκρινιστεί εάν σε περίπτωση Ένωσης είναι αποδεκτή η έκδοση εγγυητικής επιστολής συμμετοχής, σύμφωνα με το υπόδειγμα Παραρτήματος IV από έκαστο των μελών, ποσού αντίστοιχου του ποσοστού συμμετοχής του στην Ένωση. | Όπως αναφέρεται και στο υπόδειγμα του Παραρτήματος IV η εγγυητική επιστολή συμμετοχής εγγυάται “ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας".  Διευκρινίζεται επομένως πως η εγγυητική επιστολή συμμετοχής μπορεί να συμφωνεί με το ποσοστό συμμετοχής εκάστου μέλους στην Ένωση αλλά εγγυάται για όλη την Ένωση και όχι μόνο για το μέλος που την εκδίδει. |
| **ΕΡΩΤΗΜΑ 2**  Η Ύπαρξη Διδακτορικού στο θεματικό πεδίο πληροφορικής, αντί για μεταπτυχιακό, με ταυτόχρονη κατοχή μεταπτυχιακού αλλά σε άλλο θεματικό πεδίο, καλύπτει τις απαιτήσεις των τεχνικών προδιαγραφών; | Στην παρ.2.2.6 σημείο Β της Διακήρυξης σε σχέση με τα προσόντα της ομάδας έργου αναφέρεται:   * Ένας (1) Υπεύθυνος Έργου,  με τίτλο σπουδών ανώτατης εκπαίδευσης και μεταπτυχιακό τίτλο σπουδών (ένα εκ των δύο θα πρέπει να είναι σε θεματική σχετική με πληροφορική) * Ένας (1) Επιστημονικός Υπεύθυνος έργου, με τίτλο σπουδών ανώτατης εκπαίδευσης και μεταπτυχιακό τίτλο σπουδών (ένα εκ των δύο θα πρέπει να είναι σε θεματική σχετική με πληροφορική) * Τρεις (3) Data Security experts, με τίτλο σπουδών ανώτατης εκπαίδευσης και μεταπτυχιακό τίτλο σπουδών (ένα εκ των δύο θα πρέπει να είναι σε θεματική σχετική με πληροφορική |
| **ΕΡΩΤΗΜΑ 3**  Το πτυχίο σε ΤΕΙ θεωρείται, ανώτατης εκπαίδευσης? (Να σημειωθεί ότι το ίδιο στέλεχος έχει στην κατοχή του μεταπτυχιακό τίτλο) | Σύμφωνα με τις διατάξεις των ν. 2916/2001 και 3027/2002 τα πτυχία των ΤΕΙ και της ΑΣΠΑΙΤΕ είναι πτυχία Ανώτατης Εκπαίδευσης. |
| **ΕΡΩΤΗΜΑ 4**  Όσον αφορά τις Πιστοποιήσεις γενικά, αλλά και Ειδικά για τον Επιστημονικό Υπεύθυνο:   * Καλύπτεται η απαίτηση και Αθροιστικά; * Η πιστοποίηση CRisk, η οποία είναι από τον Ίδιο Φορέα (ISACA) και συναφής με τις άλλες πιστοποιήσεις, καλύπτει τις απαιτήσεις των τεχνικών προδιαγραφών; | 1. Στην παρ.2.2.6 σημείο Β  της Διακήρυξης σε σχέση με τις απαραίτητες πιστοποιήσεις του Επιστημονικού Υπεύθυνου αναφέρεται ότι:   Ειδίκευση στον έλεγχο των πληροφοριακών συστημάτων, τον εσωτερικό έλεγχο και την ασφάλεια των πληροφοριών που αποδεικνύεται με κατοχή τουλάχιστον 2 από τις ακόλουθες πιστοποιήσεις CISA, CISM, CISSP, CGEIT.  Ειδίκευση στην προστασία προσωπικών δεδομένων που αποδεικνύεται με κατοχή τουλάχιστον 2 από τις ακόλουθες πιστοποιήσεις CIPP, CIPM, CIPT.  Η απαίτηση δεν καλύπτεται αθροιστικά.   1. Στην παρ.2.2.6 σημείο Β  της Διακήρυξης σε σχέση με τις απαραίτητες πιστοποιήσεις των Data Security Experts αναφέρεται ότι:   Ειδίκευση στον έλεγχο των πληροφοριακών συστημάτων, τον εσωτερικό έλεγχο και την ασφάλεια των πληροφοριών που αποδεικνύεται με κατοχή τουλάχιστον 1 από τις ακόλουθες πιστοποιήσεις CISA, CISM, CISSP, CGEIT |
| **ΕΡΩΤΗΜΑ 5**  Στην παράγραφο §2.2.6 «Τεχνική και επαγγελματική ικανότητα» της σχετικής προκήρυξης (εκδοθείσας 15/02/2019) αναφέρεται αναφέρονται τα κάτωθι.  Για τον ζητούμενο ρόλο «Επιστημονικός Υπεύθυνος Έργου» μεταξύ άλλων απαιτούνται:   * Η κατοχή 2 από τις ακόλουθες πιστοποιήσεις CISA, CISM, CISSP, CGEIT * και παράλληλα για το ίδιο άτομο, η κατοχή 2 από τις ακόλουθες πιστοποιήσεις CIPP, CIPM, CIPT     Επιπλέον ερωτήματα:   * Αν έχει κατανοηθεί σωστά το γεγονός ότι απαιτούνται τουλάχιστον 4 σχετικές πιστοποιήσεις για το ίδιο άτομο * Αν το παραπάνω αποτελεί “on/off” κριτήριο ή κριτήριο ποιοτικής επιλογής | * Στην παρ.2.2.6 σημείο Β  της Διακήρυξης σε σχέση με τις απαραίτητες πιστοποιήσεις του Επιστημονικού Υπεύθυνου αναφέρεται ότι:   Ειδίκευση στον έλεγχο των πληροφοριακών συστημάτων, τον εσωτερικό έλεγχο και την ασφάλεια των πληροφοριών που αποδεικνύεται με κατοχή τουλάχιστον 2 από τις ακόλουθες πιστοποιήσεις CISA, CISM, CISSP, CGEIT.  Ειδίκευση στην προστασία προσωπικών δεδομένων που αποδεικνύεται με κατοχή τουλάχιστον 2 από τις ακόλουθες πιστοποιήσεις CIPP, CIPM, CIPT   * Στην παρ. 2.2.9.1 Προκαταρκτική απόδειξη κατά την υποβολή προσφορών της Διακήρυξης αναφέρεται ότι, "Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986". Περαιτέρω στην παρ.2.2.9.2 Αποδεικτικά μέσα – Δικαιολογητικά κατακύρωσης της Διακήρυξης αναφέρεται ότι, " Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, κατά την υποβολή των δικαιολογητικών της παρούσας και κατά τη σύναψη της σύμβασης στις περιπτώσεις του άρθρου 105 παρ. 3 περ. γ του ν. 4412/2016". * στην παρ.3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου της Διακήρυξης αναφέρεται ότι:   "Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν: κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης, είναι ψευδή ή ανακριβή, ή δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών ή  από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 2.2.3 (λόγοι αποκλεισμού) και 2.2.4 έως 2.2.8 (κριτήρια ποιοτικής επιλογής) της παρούσας," |
| **ΕΡΩΤΗΜΑ 6**  Στη σελίδα 55 και δη στην ενότητα Ι.Α.3.2. «ΕΕ2. Υπηρεσίες καταγραφής δεδομένων, αρχείων καταγραφής και κατηγοριοποίησή τους, βάσει του Γενικού Ευρωπαϊκού Κανονισμού GDPR» αναφέρεται ότι ο ανάδοχος θα πρέπει να καταγράψει τα προσωπικά δεδομένα με τους εξής τρόπους: *«1. Με τη διενέργεια συναντήσεων εργασίας με βασικές διευθύνσεις του Δήμου, 2. Με την χρήση αυτοματοποιημένου εργαλείου καταγραφής των δραστηριοτήτων και των προσωπικών δεδομένων που αυτές έχουν και 3. Με τις συνεντεύξεις με άτομα που έχουν εποπτικό ρόλο...»*. Ωστόσο, στη σελίδα 56 και συγκεκριμένα στην υποενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις» γίνεται η εξής αναφορά «**Εναλλακτικά,** οι πληροφορίες ....θα πρέπει να συλλέγονται ... και μέσω ερωτηματολογίων και με την διενέργεια συνεντεύξεων..» να διευκρινιστεί εάν ο Ανάδοχος έχει δυνατότητα να επιλέξει μεταξύ των αναφερομένων τρόπων καταγραφής των δεδομένων, δηλαδή μεταξύ των συναντήσεων εργασίας και της χρήσης αυτοματοποιημένου εργαλείου με διενέργεια συνεντεύξεων. | Σύμφωνα με τα αναφερόμενα στις σελίδες 55 & 56 και πιο συγκεκριμένα στην ενότητα Ι.Α.3.2. «ΕΕ2. Υπηρεσίες καταγραφής δεδομένων, αρχείων καταγραφής και κατηγοριοποίησή τους, βάσει του Γενικού Ευρωπαϊκού Κανονισμού GDPR» και στην υποενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις», ο Ανάδοχος μπορεί να επιλέξει μεταξύ των αναφερόμενων τρόπων καταγραφής των δεδομένων. |
| **ΕΡΩΤΗΜΑ 7**  Στη σελίδα 63, όπου συνοψίζονται σε πίνακα τα ελάχιστα παραδοτέα του Έργου και συγκεκριμένα στην Ενότητα Εργασιών 2 του εν λόγω πίνακα γίνεται αναφορά στο παραδοτέο με α/α Π.2.1 «Λίστα δραστηριοτήτων του Δήμου» να διευκρινιστεί το περιεχόμενο και τη μορφή της εν λόγω λίστας. | Το περιεχόμενο του παραδοτέου με με α/α Π.2.1 «Λίστα δραστηριοτήτων του Δήμου» θα πρέπει να καλύπτει τιε απαιτήσεις του Άρθρου 30 του Κανονισμού.  Η μορφή της εν λόγω λίστας αποτελεί επιλογή του αναδόχου. |
| **ΕΡΩΤΗΜΑ 8**  Στη σελίδα 57 και δη στην ενότητα «Έλεγχος Πληροφοριακών Συστημάτων» γίνεται αναφορά ότι ο Ανάδοχος θα πρέπει να εξετάσει όλα τα συστήματα εκείνα που επεξεργάζονται προσωπικά δεδομένα. Να προσδιοριστεί ο αριθμός των εν λόγω πληροφοριακών συστημάτων και εφόσον αυτό δεν είναι δυνατόν, μία τάξη μεγέθους, ώστε να εκτιμηθεί ο απαιτούμενος ανθρωποχρόνος για το εν λόγω παραδοτέο του Έργου. | Ο αριθμός και ο τύπος των πληροφοριακών συστημάτων του Δήμου Αθηναίων που άπτονται προσωπικών δεδομένων αποτελεί κομμάτι της ενοτητας εργασιών «Ι.Α.3.1 ΕΕ1. Αποτύπωση, σχεδιασμός και μελέτη εφαρμογής για τη συμμόρφωση με το νέο Ευρωπαϊκό Κανονισμό GDPR», όπως αυτή περιγράφεται στη σελ. 52 τα διακήρυξης |
| **ΕΡΩΤΗΜΑ 9**  Στη σελίδα 58 και δη στην ενότητα «Εκπόνηση Εκτίμησης Αντικτύπου Προστασίας Δεδομένων» αναφέρεται ως παραδοτέο του έργου η διαδικασία διεξαγωγής DPIA. Ωστόσο, στον πίνακα που συνοψίζονται όλα τα παραδοτέα του έργου δεν υπάρχει σχετική μνεία.  Να διευκρινιστεί εάν εν τέλει αποτελεί η διαδικασία διεξαγωγής DPIA παραδοτέο του Έργου, συμπεριλαμβανόμενο στο παραδοτέο με α/α Π2.4 «Αναφορές εκτίμησης αντικτύπου». | Σύμφωνα με την υποενότητα «Εκπόνηση Εκτίμησης Αντικτύπου Προστασίας Δεδομένων» της σελ. 57 ο «ανάδοχος καλείται να διεξάγει και να εκπονήσει εκτίμηση αντικτύπου Προστασίας Δεδομένων (Data Processing Impact Assessment- DPIA) για τις δραστηριότητες του Δήμου που απαιτείται.  Ο ανάδοχος θα πρέπει να εκτελέσει μια DPIA για μέχρι 20 σκοπούς επεξεργασίας με πολύ υψηλό ρίσκο, όπως αυτοί θα προκύψουν από την νομική αξιολόγηση των σκοπών επεξεργασίας και θα υποδειχθούν από τον Δήμο» και «Η εκτίμηση αντικτύπου (DPIA) για κάθε δραστηριότητα που απαιτείται καθώς και η διαδικασία διεξαγωγής DPIA αποτελούν παραδοτέα του έργου. Μετά την ολοκλήρωση του έργου ο ανάδοχος θα πρέπει να παραδώσει στον Δήμο το σύνολο των εκτιμήσεων αντικτύπου που θα διεξάγει καθώς και την διαδικασία που θα εκτελεί ο Δήμος στο μέλλον για να διεξάγει εκτιμήσεις αντικτύπου.  Παραδοτέα αυτής της φάσης αποτελούν «το αρχείο δραστηριοτήτων επεξεργασίας προσωπικών δεδομένων» σύμφωνα με το Άρθρο 30, μια έκθεση τεχνικού ελέγχου πληροφοριακών συστημάτων, αλλιώς *«Έκθεση ελέγχου πληροφοριακών Συστημάτων» καθώς και για όσες δραστηριότητες απαιτείται θα πρέπει να διεξαχθεί και να παραδοθεί εκτίμηση αντικτύπου (DPIA), παραδοτέο αποτελούν «οι αναφορές της εκτίμησης αντικτύπου (DPIA)»* |
| **ΕΡΩΤΗΜΑ 10**  Σύμφωνα με τον όρο 6.2. «Διάρκεια Σύμβασης» η διάρκεια της Σύμβασης έχει ορισθεί για δέκα (10) μήνες, αρχής γενομένης από την έναρξη ισχύος της. Περαιτέρω, στην ενότητα Ι.Α.3.4. «ΕΕ4. Επιχειρησιακή συμμόρφωση με το νέο Ευρωπαϊκό Κανονισμό GDPR» αναφέρεται ότι *«...Ο ανάδοχος θα πρέπει να παρέχει τουλάχιστον τέσσερεις εξειδικευμένους συμβούλους για το διάστημα ενός έτους, με περίπου τον μισό από αυτόν τον χρόνο να είναι στις εγκαταστάσεις του Δήμου.»* (σελ. 60). Να διευκρινιστεί το χρονικό σημείο κατά το οποίο άρχεται το διάστημα του ενός έτους για την παροχή των εξειδικευμένων συμβούλων, καθώς και | Σύμφωνα με τον πίνακα του ενδεικτικού χ/δ/ του έργου στη σελ. 64 το χρονικό σημείο στο οποίο άρχεται η παροχή των εξειδικευμένων συμβουλών είναι η έναρξη υλοποίησης του έργου από τον ανάδοχο σύμφωνα με τη σύμβαση. |
| **ΕΡΩΤΗΜΑ 11**  Στη σελίδα 63 όπου παρατίθεται ο συνοπτικός πίνακας των παραδοτέων θα σας παρακαλούσαμε να διευκρινιστεί για τα παραδοτέα «Λίστα δραστηριοτήτων του Δήμου», «Αρχείο του Δήμου άρθρου 30 αναλυτικό» και «Έκθεση ελέγχου πληροφοριακών συστημάτων» το χρονικό σημείο έναρξης των αναφερομένων χρονικών διαστημάτων στη στήλη «Χρόνος υποβολής». | Σύμφωνα με τον πίνακα του ενδεικτικού χ/δ/ του έργου στη σελ. 64 το χρονικό σημείο έναρξης των παραδοτέων Π2.1, Π2.2, Π2.3 είναι η έναρξη υλοποίησης του έργου από τον ανάδοχο σύμφωνα με τη σύμβαση. |
| **ΕΡΩΤΗΜΑ 12**  Στη σελίδα 63, όπου παρατίθεται ο συνοπτικός πίνακας των παραδοτέων, να διευκρινιστεί εάν συνιστά τυπογραφικό λάθος η αναφορά του πρώτου παραδοτέου της «Ενότητας Εργασιών 4» ως «2-μηνιαίες εκθέσεις προόδου υποστήριξης των δραστηριοτήτων του Δήμου», καθώς δε φαίνεται να αντιστοιχεί ούτε με την ανάλυση του εν λόγω παραδοτέου ούτε με το προβλεπόμενο χρονικό διάστημα παροχής των εν λόγω υπηρεσιών (1 χρόνος), τα οποία αμφότερα μνημονεύονται στις σελίδες 59 και 60 της διακήρυξης. | Η αναφορά του πρώτου παραδοτέου της «Ενότητας Εργασιών 4» ως «2-μηνιαίες εκθέσεις προόδου υποστήριξης των δραστηριοτήτων του Δήμου» στη σελ. 63, δε συνιστά τυπογραφικό λάθος. |
| **ΕΡΩΤΗΜΑ 13**  Να παρασχεθεί ο αριθμός των πληροφοριακών συστημάτων (εκτίμηση) του Δήμου στα οποία πραγματοποιείται επεξεργασία δεδομένων. Επιπρόσθετα, και ο αριθμός αυτών που είναι outsourced | Σύμφωνα με τα αναφερόμενα στη σελ. 55 της διακήρυξης: «Η επιτυχία της καταγραφής και κατηγοριοποίησης είναι κρίσιμη για τον Δήμο, επιτυγχάνοντας ένα διττό ρόλο, αφενός ικανοποιώντας την απαίτηση του κανονισμού για αυτογνωσία αναφορικά με την διαχείριση προσωπικών δεδομένων και αφετέρου προετοιμάζοντας τον οργανισμό για την ικανοποίηση των αιτημάτων άσκησης δικαιωμάτων των υποκειμένων, όπως αυτά προβλέπονται από τον κανονισμό» |
| **ΕΡΩΤΗΜΑ 14**  Να παρασχεθεί ο αριθμός των τμημάτων (κατά προσέγγιση) που καθορίζουν και έχουν την ιδιοκτησία των διαδικασιών του Δήμου, πολιτικών ή κανονισμών που περιλαμβάνουν επεξεργασία Δεδομένων Προσωπικού Χαρακτήρα και τα οποία θα λάβουν μέρος στις συναντήσεις εργασίας για την καταγραφή του Αρχείου Δραστηριοτήτων, σύμφωνα με τα οριζόμενα του Άρθρου 30 του Κανονισμού. | Σύμφωνα με τα αναφερόμενα στη σελ. 55 της διακήρυξης: «Η διαδικασία καταγραφής και κατηγοριοποίησης για να είναι πλήρης θα χρειαστεί την εμπλοκή προσωπικού από όλες τις διευθύνσεις του Δήμου και ο ανάδοχος θα κληθεί να καταλάβει αναλυτικά την οργανωτική δομή του Δήμου και τις λειτουργίες αυτού.» |
| **ΕΡΩΤΗΜΑ 15**  Τα νομικά πρόσωπα που αναφέρονται στη σελ. 49 της Διακήρυξης εντάσσονται στο εύρος του Έργου; Αν ναι, όλες οι φάσεις που αναφέρονται στην πρόσκληση θα πρέπει να εκτελεσθούν για όλα εν λόγω τα νομικά πρόσωπα; | Τα νομικά πρόσωπα που αναφέρονται στη σελ. 49 της Διακήρυξης δεν εντάσσονται στο εύρος του Έργου παρά μόνο τα δεδομένα αυτών που τυγχάνουν επεξεργασίας από τις υπηρεσίες του Δήμου Αθηναίων. |
| **ΕΡΩΤΗΜΑ 16**  Η εποπτεία και η τήρηση του αρχείου δραστηριοτήτων σύμφωνα με τα οριζόμενα του άρθρου 30 του Κανονισμού (παραδοτέο Π.2.2) θα πραγματοποιείται κεντρικά από το Δήμο ή από τα επιμέρους νομικά πρόσωπα που αναφέρονται στη σελ. 49 της Διακήρυξης; | Η εποπτεία και η τήρηση του αρχείου δραστηριοτήτων σύμφωνα με τα οριζόμενα του άρθρου 30 του Κανονισμού (παραδοτέο Π.2.2) θα πραγματοποιείται κεντρικά από το Δήμο Αθηναίων. |
| **ΕΡΩΤΗΜΑ 17**  Υπάρχει υφιστάμενη καταγραφή σύμφωνα με τα οριζόμενα του άρθρου 30 του Κανονισμού, από τα επιμέρους νομικά πρόσωπα που αναφέρονται στη σελ. 49 της Διακήρυξης, η οποία θα πρέπει να ληφθεί υπόψη κατά την εκτέλεση των εργασιών της ενότητας εργασιών ΕΕ2; | Σύμφωνα με τα αναφερόμενα στη σελ. 55 «η καταγραφή πρέπει επίσης να καλύπτει το σύνολο του φάσματος των δραστηριοτήτων του Δήμου και να περιλαμβάνει όλες τις δραστηριότητες του Δήμου και των λειτουργιών του.» |

|  |  |
| --- | --- |
| **ΕΡΩΤΗΜΑ 18**  Στη σελίδα 52 της Διακήρυξης και συγκεκριμένα στην ενότητα «ΕΕ1. Αποτύπωση, σχεδιασμός και μελέτη εφαρμογής για τη συμμόρφωση με το νέο Ευρωπαϊκό Κανονισμό GDPR» αναφέρεται ότι μέρος του έργου θα αποτελέσουν «μελέτες που θα αφορούν τον τρόπο συγκέντρωσης και τον εξορθολογισμό του φυσικού αρχείου καθώς και τις υποδομές που θα απαιτηθούν για το ψηφιοποιημένο αρχείο». Να διευκρινιστεί αν οι μελέτες αυτές θα έχουν ως αντικείμενο την εναρμόνιση του αρχείου του Δήμου αυστηρά και μόνο με βάση τις απαιτήσεις του GDPR (μέτρα ασφάλειας, διάρκεια τήρησης). Μελέτες αναφορικά με την αποτελεσματικότερη/αποδοτικότερη λειτουργία του αρχείου ως προς το προσωπικό και τις εγκαταστάσεις, δεν εντάσσονται στο εύρος της συγκεκριμένης μελέτης; | Σύμφωνα με τα αναφερόμενα της σελ. 52 στην ενότητα Ι.Α.3.1 «πρέπει να υλοποιηθούν απαραίτητες μελέτες που θα αφορούν τον τρόπο συγκέντρωσης και τον εξορθολογισμό του φυσικού αρχείου καθώς και τις υποδομές που θα απαιτηθούν για το ψηφιοποιημένο αρχείο. Στην παρούσα ενότητα εντάσσεται και το σύνολο των ενεργειών που θα απαιτηθούν για τις μελέτες για την εύρυθμη λειτουργία του Δήμου μετά την ψηφιοποίηση των αρχείων.» |
| **ΕΡΩΤΗΜΑ 19**  Στη σελίδα 66 της Διακήρυξης αναφέρεται ότι «Ο συνολικός προσφερόμενος ανθρωποχρόνος εκτιμάται από την Αναθέτουσα Αρχή σε περίπου 250 α/μ.». | Ο όρος α/μ αναφέρεται σε ανθρωπομήνες. |
| **ΕΡΩΤΗΜΑ 20**  Στη σελίδα 60 της Διακήρυξης αναφέρεται ότι «Ο ανάδοχος θα πρέπει να παρέχει τουλάχιστον τέσσερεις εξειδικευμένους σύμβουλους για το διάστημα ενός έτους, με περίπου τον μισό από αυτό τον χρόνο να είναι στις εγκαταστάσεις του Δήμου». Να παρασχεθεί ενημέρωση σχετικά με το πότε θα ξεκινήσει η ετήσια υποστήριξη (με την έναρξη του έργου, κατά τη διάρκεια ή μετά το πέρας του 10μήνου), καθότι η υποστήριξη αφορά για ένα έτος ενώ η συνολική διάρκεια του έργου είναι 10 μήνες. | Σύμφωνα με τον πίνακα ενδεικτικού χ/δ έργου της σελ. 64 η ενότητα εργασίας «Επιχειρησιακή συμμόρφωση GDPR & εκπαίδευση» ξεκινά με την έναρξη υλοποίησης του έργου από τον Ανάδοχο. |
| **ΕΡΩΤΗΜΑ 21**  Στη σελίδα 37 της Διακήρυξης και συγκεκριμένα στην ενότητα «5.1 Τρόπος Πληρωμής», παρ. α , ο αναφερόμενος τρόπος πληρωμής αθροίζει σε 120% (αυτή τη στιγμή αναφέρεται προκαταβολή 20%, 80% σε ισόποσες μηνιαίες δόσεις και 20% εξόφληση). Να παρασχεθεί επιπλέον επιπλέον ενημέρωση για τα ποσοστά των τμηματικών καταβολών. | Σύμφωνα με τη σελ. 37 στην ενότητα 5.1.1 στην υποενότητα Τμηματικές Πληρωμές αναφέρεται το εξής «Το υπόλοιπο του συμβατικού τιμήματος (20%) θα καταβληθεί μετά την οριστική παραλαβή του έργου του Συμβούλου, αφαιρουμένης της προκαταβολής που αναλογεί (ήτοι 20%) και αφού παρακρατηθεί ο με το παρακάτω οριζόμενο επιτόκιο υπολογισθείς τόκος επί της αναλογούσας εισπραχθείσας προκαταβολής (για το διάστημα από τη λήψη της προκαταβολής μέχρι την οριστική παραλαβή) |

|  |  |
| --- | --- |
| **ΕΡΩΤΗΜΑ 22 (από Deloitte 12/3)**  Να επιβεβαιωθεί ότι στην περίπτωση τμηματικών πληρωμών χωρίς προκαταβολή δεν απαιτείται εγγυητική επιστολή όπως στην περίπτωση της προκαταβολής. | Σύμφωνα με τα αναφερόμενα στη σελ. 34 στην υποενότητα 4.1, σε περίπτωση τμηματικών πληρωμών δεν απαιτείται εγγύηση. |
| **ΕΡΩΤΗΜΑ 23**  Όσον αφορά τις απαιτήσεις που περιγράφονται στην ενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις» (σελ. 56 του τεύχους της Διακήρυξης) να διευκρινιστεί αν είναι αποδεκτή η χρήση του συγκεκριμένου εργαλείου στο υπολογιστικό νέφος (cloud). | Η χρήση αυτοματοποιημένου εργαλείου στο υπολογιστικό νέφος (cloud) αποτελεί ζήτημα απασχόλησης του αναδόχου. |
| **ΕΡΩΤΗΜΑ 24**  Να προσδιοριστεί η απαιτούμενη χρονική διάρκεια (σε έτη) της άδειας λογισμικού για το αυτοματοποιημένο εργαλείου συλλογής των ερωτηματολογίων όπως αυτό προσδιορίζεται στην ενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις» (σελ. 56 του τεύχους της Διακήρυξης). | Η χρονική διάρκεια της άδειας λογισμικού για το αυτοματοποιημένο εργαλείου συλλογής των ερωτηματολογίων όπως αυτό προσδιορίζεται στην ενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις» (σελ. 56 του τεύχους της Διακήρυξης) οφείλει να καλύπτει τη χρονική διάρκεια χρήσης του στο παίσιο του έργου και σε κάθε περίπτωση απασχολεί τον Ανάδοχο και όχι την Αναθέτουσα Αρχή. |
| **ΕΡΩΤΗΜΑ 25**  Διαθέτει ο Δήμος Αθηναίων υπάρχουσες τεχνολογικές υποδομές που μπορούν να χρησιμοποιηθούν; Ενδεικτικά αναφέρονται, Microsoft Sharepoint, Microsoft 365 Forms; | Ο Δήμος Αθηναίων δεν διαθέτει τέτοιου είδους τεχνολογικές υποδομές. |
| **ΕΡΩΤΗΜΑ 26**  Ποιος είναι ο αριθμός χρηστών που θα πρέπει να έχει πρόσβαση στο αυτοματοποιημένο εργαλείο; Είναι απαραίτητη η διαβάθμιση της πρόσβασης; | Ο τρόπος χρήσης του αυτοματοποιημένου εργαλείου συλλογής των ερωτηματολογίων όπως αυτό προσδιορίζεται στην ενότητα «Συλλογή Πληροφοριών με χρήση αυτοματοποιημένου εργαλείου και συνεντεύξεις» (σελ. 56 του τεύχους της Διακήρυξης) απασχολεί τον Ανάδοχο και όχι την Αναθέτουσα Αρχή. |
| **ΕΡΩΤΗΜΑ 27**  Πόσα και ποια πληροφοριακά συστήματα έχει ο Δήμος Αθηναίων; | Ο αριθμός και ο τύπος των πληροφοριακών συστημάτων του Δήμου Αθηναίων που άπτονται προσωπικών δεδομένων αποτελεί κομμάτι της ενοτητας εργασιών «Ι.Α.3.1 ΕΕ1. Αποτύπωση, σχεδιασμός και μελέτη εφαρμογής για τη συμμόρφωση με το νέο Ευρωπαϊκό Κανονισμό GDPR», όπως αυτή περιγράφεται στη σελ. 52 τα διακήρυξης. |
| **ΕΡΩΤΗΜΑ 28**  Στο Οργανόγραμμα της σελ. 47 της διακήρυξης παρουσιάζονται 22 διευθύνσεις του Δήμου Αθηναίων. Πόσα τμήματα υπάγονται στις Διευθύνσεις αυτές; | Η αναλυτική οργανωτική δομή του Δήμου Αθηναίων περιγράφεται στη διεύθυνση [www.cityofathens.gr](http://www.cityofathens.gr) |

|  |  |
| --- | --- |
| **ΕΡΩΤΗΜΑ 29**  Να διευκρινιστεί εάν στο αντικείμενο του έργου περιλαμβάνεται και η παροχή συμβουλευτικών υπηρεσιών για τη συμμόρφωση των Νομικών Προσώπων του Δήμου Αθηναίων, τα οποία αναφέρονται στις σελ. 49 & 50 της διακήρυξης. | Τα νομικά πρόσωπα που αναφέρονται στη σελ. 49 της διακήρυξης δεν εντάσσονται στο εύρος του Έργου παρά μόνο τα δεδομένα αυτών που τυγχάνουν επεξεργασίας από τις υπηρεσίες του Δήμου Αθηναίων. |
| **ΕΡΩΤΗΜΑ 30**  Στην σελίδα 57 της διακήρυξης αναφέρεται ότι *«ο ανάδοχος θα πρέπει να εκτελέσει μία DPIA για μέχρι 20 σκοπούς επεξεργασίας με πολύ υψηλό ρίσκο, όπως αυτοί θα προκύψουν από την νομική αξιολόγηση των σκοπών επεξεργασίας και θα υποδειχθούν από τον Δήμο».* Επίσης στην σελίδα 58 της διακήρυξης αναφέρεται ότι *«η εκτίμηση αντικτύπου για κάθε δραστηριότητα που απαιτείται...αποτελούν παραδοτέα του έργου»*. Θεωρούμε ότι η σελίδα 58 αναφέρεται στον αριθμό των DPIAs που απαιτούνται σύμφωνα με τo σκεπτικό της σελίδας 57. Να επιβεβαιωθεί. | Η σελίδα 58 αναφέρεται στον αριθμό των DPIAs που απαιτούνται *«η εκτίμηση αντικτύπου για κάθε δραστηριότητα που απαιτείται...αποτελούν παραδοτέα του έργου»* |
| **ΕΡΩΤΗΜΑ 31**  Παράγραφος Ι.Α.3.4, σελ. 60: «*Ο ανάδοχος θα πρέπει να παρέχει τέσσερεις εξειδικευμένους συμβούλους για το διάστημα ενός έτους, με περίπου το μισό από αυτό τον χρόνο να είναι στις εγκαταστάσεις του Δήμου».* Δεδομένου ότι η διάρκεια υλοποίησης της ΕΕ4 είναι 10 μήνες (σελ. 65 διακήρυξης), να επιβεβαιωθεί ότι οι τέσσερεις εξειδικευμένοι σύμβουλοι που ζητούνται ανωτέρω θα πρέπει να παρασχεθούν για διάστημα 10 μηνών και όχι ενός έτους. | Παράγραφος Ι.Α.3.4, σελ. 60: «*Ο ανάδοχος θα πρέπει να παρέχει τέσσερεις εξειδικευμένους συμβούλους για το διάστημα ενός έτους, με περίπου το μισό από αυτό τον χρόνο να είναι στις εγκαταστάσεις του Δήμου».* |
| **ΕΡΩΤΗΜΑ 32**  Να διευκρινιστεί πώς μπορεί να πληρωθεί η απαίτηση του όρου 2.2.5, σελ. 16 της Διακήρυξης, με την οποία ζητείται:  «1 Επιστημονικός Υπεύθυνος έργου, με τίτλο σπουδών ανώτατης εκπαίδευσης και μεταπτυχιακό τίτλο σπουδών (ένα εκ των δύο θα πρέπει να είναι σε θεματική σχετική με πληροφορική), με τουλάχιστον 10ετή γενική επαγγελματική εμπειρία σε έργα σχετικά με την ασφάλεια πληροφοριών, ή την αξιολόγηση κινδύνων, ή την επιχειρησιακή συνέχεια και με ειδίκευση στον έλεγχο των πληροφοριακών συστημάτων, τον εσωτερικό έλεγχο και την ασφάλεια των πληροφοριών που αποδεικνύεται με κατοχή 2 από τις ακόλουθες πιστοποιήσεις CISA, CISM, CISSP, CGEIT και ειδίκευση στην προστασία προσωπικών δεδομένων που αποδεικνύεται με κατοχή 2 από τις ακόλουθες πιστοποιήσεις CIPP, CIPM, CIPT».  Ειδικότερα, λαμβάνοντας υπόψη ότι στην Ελληνική αγορά δεν υπάρχουν επαγγελματίες, οι οποίοι να διαθέτουν σωρευτικά α) τουλάχιστον δυο (2) από τις πιστοποιήσεις CISA, CISM, CISSP, CGEIT και β) τουλάχιστον δυο (2) από τις πιστοποιήσεις CIPP, CIPM, CIPT, να διευκρινιστεί εάν η εν λόγω απαίτηση της Διακήρυξης, δύναται να πληρωθεί από δυο (2) πρόσωπα, δηλαδή έκαστος οικονομικός φορέας να δύναται να ορίζει δύο (2) Επιστημονικούς Υπευθύνους έργου, εκ των οποίων ο ένας θα διαθέτει δύο (2) εκ των πιστοποιήσεων CISA, CISM, CISSP, CGEIT και ο έτερος θα διαθέτει δύο (2) εκ των πιστοποιήσεων CIPP, CIPM, CIPT. | Στην παρ.2.2.6 σημείο Β της Διακήρυξης σε σχέση με τις απαραίτητες πιστοποιήσεις του Επιστημονικού Υπεύθυνου αναφέρεται ότι:  Ειδίκευση στον έλεγχο των πληροφοριακών συστημάτων, τον εσωτερικό έλεγχο και την ασφάλεια των πληροφοριών που αποδεικνύεται με κατοχή τουλάχιστον 2 από τις ακόλουθες πιστοποιήσεις CISA, CISM, CISSP, CGEIT.  Ειδίκευση στην προστασία προσωπικών δεδομένων που αποδεικνύεται με κατοχή τουλάχιστον 2 από τις ακόλουθες πιστοποιήσεις CIPP, CIPM, CIPT.  Η απαίτηση δεν καλύπτεται αθροιστικά. |